דוקטור הו - עונות
עונה 3 > פרקים

| מספר הסיפור | מספר הפרק | שם הפרק | בימוי | כתיבה | תאריך שידור מקורי |
| --- | --- | --- | --- | --- | --- |
| 179 | 1 | "סמית וג'ונס" | צ'ארלס פאלמר | ראסל טי. דייוויס | 31 במרץ 2007 |
בית החולים שבו עובדת הסטודנטית לרפואה מרתה ג'ונס (פרימה אג'ימן) משוגר לירח בידי הג'דון - משטרת-חלל שמחפשת אחר פושעת. מרתה פוגשת את הדוקטור ויחד הם מנסים לתפוס את הפושעת ולהביאה לצדק לפני שהחמצן ייגמר בבית החולים.
| 180 | 2 | "צופן שייקספיר" | צ'ארלס פאלמר | גארת רוברטס | 7 באפריל 2007 |
הדוקטור לוקח את מרתה לשנת 1599 כדי לפגוש את ויליאם שייקספיר. (דין לנוקס קלי) הם מגלים שהוא עמל על יצירת המשך למחזה "עמל אהבה לשווא", יצירה שלפי ההיסטוריה הלכה לאיבוד ומעולם לא יצאה לאור.
| 181 | 3 | "פקק תנועה" | ריצ'רד קלארק | ראסל טי. דייוויס | 14 באפריל 2007 |
הדוקטור מביא את מרתה אל "כדור הארץ החדש" בשנת 5,000,000,053, שם הם מגלים שרוב האנושות תקוע בפקק תנועה ענק והנתיב המהיר חסום בידי יצור מסתורי שהורג אנשים. הדוקטור פוגש שוב את "הפנים של בו" ומגייס אותו לעזור, והסוד שלו סוף סוף מתגלה.
| 182א | 4 | "דאלקים במנהטן" | ג'יימס סטרונג | הלן ריינור | 21 באפריל 2007 |
הדוקטור ומרתה חוקרים סדרת היעלמויות בהוברוויל, ניו יורק בשנת 1930. יחד עם הפועל הפשוט פרנק (אנדרו גארפילד) ושחקנית התיאטרון טלולה (מירנדה רייסון) הם מסכימים לעבוד בעבודות בנייה בביוב אחרי ששמעו שמשם נעלמים האנשים ומגלים שהדאלקים עומדים מאחורי הכל. שלא כמו בעבר, הפעם התוכנית של הדאלקים מסתכלת אל עבר העתיד - אבולוציה.
| 182ב | 5 | "אבולוציית הדאלקים" | ג'יימס סטרונג | הלן ריינור | 28 באפריל 2007 |
הדוקטור מסכים לעזור לדאלק סק, אשר הפך לבן כלאיים בין אדם לדאלק, להפוך את הדאלקים לגזע טוב יותר. שאר הדאלקים מתעבים את רעיון האבולוציה ומתכננים מרד כנגד דאלק סק.
| 183 | 6 | "ניסוי לאזרוס" | ריצ'רד קלארק | סטיבן גרינהורן | 5 במאי 2007 |
הדוקטור מחזיר את מרתה הביתה והשניים מוזמנים לאירוע שמארגנת אחותה של מרתה, טיש. (גוגו אמבתה-רו) באירוע, ריצ'רד לאזרוס (מארק גאטיס) בן ה-76 המציא מכשיר שמסוגל להפוך אותו לאדם צעיר שוב. מהר מאוד מתברר שהתהליך לא מושלם, ויצר קטלני ב-DNA של לאזרוס משתחרר.
| 184 | 7 | "42" | גרהאם הארפר | כריס צ'יבנאל | 19 במאי 2007 |
הדוקטור ומרתה עונים לקריאת מצוקה ונוחתים על חללית במאה ה-42. החללית עומדת להתרסק אל תוך השמש ויש להם 42 דקות להציל את המצב. בינתיים בהווה, אמא של מרתה, פרנסין (אדג'ואה אנדו) לא סומכת על הדוקטור ועם הדרכה מהרולד סקסון המסתורי היא מנסה להוציא ממרתה מידע.
| 185א | 8 | "טבע האדם" | צ'ארלס פאלמר | פול קורנל | 26 במאי 2007 |
הדוקטור נרדף בידי יצורים מסתוריים בשם "משפחת הדמים". כדי להתחבא מפניהם, הדוקטור משתמש בטארדיס והופך לבן אנוש בשם "ג'ון סמית", מורה להיסטוריה באנגליה בשנת 1913. ג'ון סמית חולם על חייו בתור הדוקטור וכותב עליהם ביומן שלו. התודעה האמיתית של הדוקטור מאוחסנת בתוך שעון כיס, וכאשר הוא ייפתח אז הדוקטור יחזור לעצמו. מרתה מתחזה למשרתת של סמית ושומרת עליו ועל השעון, אך נותרת שבורת לב כשהוא מתאהב באחות בית הספר, ג'ואן. (ג'סיקה היינס)
| 185ב | 9 | "משפחת הדמים" | צ'ארלס פאלמר | פול קורנל | 2 ביוני 2007 |
לטימר (תומאס סאנגסטר), תלמיד עם יכולות טלפתיות, מוצא את השעון. סמית, מרתה ג'ואן ולטימר בורחים מהמשפחה אל הכפר וסמית נאלץ לבחור בין חייו כבן אנוש לבין הדוקטור.
| 186 | 10 | "מצמוץ" | הטי מקדונלד | סטיבן מופאט | 9 ביוני 2007 |
סאלי ספארו (קארי מאליגן) מקבלת מסרים מסתוריים מהדוקטור על גבי תקליטורי DVD. הוא תקוע בשנת 1969 והיא צריכה להציל אותו מידי המלאכים הבוכים, יצורים שמתחזים לפסלים ויכולים לזוז רק כשלא רואים אותם.
| 187א | 11 | "אוטופיה" | גרהאם הארפר | ראסל טי. דייוויס | 16 ביוני 2007 |
הדוקטור ומרתה נוחתים בקארדיף כדי לתדלק את הטארדיס מ"הקרע". המלווה לשעבר של הדוקטור, ג'ק הארקנס (ג'ון בארומן) נתלה על הטארדיס מבחוץ מה שמוביל את הטארדיס להגיע אל סוף היקום, 100 טריליון שנים אל תוך העתיד. הדוקטור, מרתה וג'ק מגלים חבורת בני אנוש שמחכים לעלות על חללית שאמורה להוביל אותם אל "אוטופיה" - המקום המושלם. פרופסור יאנה (דרק ג'קובי) הוא המדען שאחראי על הפרויקט, אך החללית לא עובדת. בעוד שהדוקטור וחבריו עוזרים לו להוביל את האנושות אל העתיד שלהם, פרופסור יאנה מוטרד מקול תיפוף מסתורי בראש שלו.
| 187ב | 12 | "צליל התופים" | קולין טיג | ראסל טי. דייוויס | 23 ביוני 2007 |
הדוקטור, מרתה וג'ק מצליחים למצוא את דרכם חזרה אל ההווה ומגלים שהמאסטר (ג'ון סים) נבחר לראשות הממשלה תחת הזהות "הרולד סקסון". המאסטר כולא את משפחתה של מרתה והופך את הדוקטור, מרתה וג'ק למבוקשים. בעזרת גזע מסתורי בשם "הטוקלופיין", המאסטר מתנקש בנשיא ארצות הברית, משמיד כעשירית מאוכלוסיית העולם ולמעשה משתלט על כדור הארץ. התקווה היחידה היא מרתה ג'ונס, שהצליחה להימלט מהמאסטר עם הוראות פעולה מהדוקטור.
| 187ג | 13 | "אחרון אדוני הזמן" | קולין טיג | ראסל טי. דייוויס | 30 ביוני 2007 |
שנה מאוחר יותר, מרתה חוזרת לאנגליה אחרי מסע מסביב לעולם. המאסטר משכלל צי של טילים כדי לתקוף עולמות אחרים. "הטוקלופיין" מתגלים כבני האדם מהעתיד שניסו להגיע ל"אוטופיה" ושעצם קיומם מותנה ב"מכונת פרדוקס" שהמאסטר בנה. מרתה מביאה ללכידתה כדי לחשוף בפני המאסטר את התוכנית של הדוקטור, ובעזרת הרשת הטלפתית שהקים כשהיה ראש ממשלה הוא מובס. מכונת הפרדוקס מושמדת וכל השנה האחרונה נמחקת כלא הייתה. אחרי כל הזוועות שהיא ומשפחתה עברו, מרתה מחליטה שלא להמשיך לטייל עם הדוקטור.
ספיישל
| 188 | - | "מסע הארורים" | ג'יימס סטרונג | ראסל טי. דייוויס | 25 בדצמבר 2007 |
הטארדיס מתנגשת בספינת חלל שהיא העתק מדויק של "הטיטניק". על הספינה, הוא פוגש מלצרית בשם אסטריד (קיילי מינוג) ויחד הם נלחמים במארחים הרובוטיים ומנסים לתקן את הספינה, אחרי שהתנגשה במטאורים, ולהציל את כדור הארץ מהתנגשות.